section_heading: Veličina, izrada i pregled uređaja
paragraph_text: Sa stražnje strane Notea nalazi se poklopac (cijela stražnja stijenka) koji se vadi lagano zavlačenjem nokta u za to predviđenu rupicu. Poklopac je plastičan s uzorkom, potpuno je savitljiv. Ispod se nalaze utori za SIM karticu, microSD karticu i bateriju od 2500mAh. Sa strane Note ima metaliziranu plastiku srebrne boje, +/- gumb za zvuk nalazi se na lijevoj strani, a gumb za paljenje i gašenje uređaja s desne strane. Odozdola se nalazi microUSB 2.0 utor a s gornje strane je 3.5mm ulaz za slušalice. Note ima mikrofone s doljnje i gornje strane uređaja, a zvučnik se nalazi odostraga u doljnjem desnom kutu. Kamera i LED bljeskalice nalaze se iza gore na uređaju. Cijela prednja strana (ekran, dva dodirna gumba), osim fizičkog home gumba, prekrivena je Corning Gorilla Glassom. Galaxy Note dobavljiv je u Hrvatskoj u crnoj i bijeloj boji, dok ga drugdje u svijetu ima i u ružičastoj.